[{"text_idx": "#000001", "text": "Ymatebais i ddatganiad y Prif Weinidog ar ddiwygio\u2019r undeb heddiw, gan ddweud mai\u2019r cwestiwn allweddol ddylai Prif Weinidog Cymru fod ei ofyn yw sut ellir gwarchod buddiannau Cymru, a buddiannau pobl Cymru orau yn y dyfodol, sut allem adeiladu cenedl sy\u2019n gallu cyflawni dyheadau pobl Cymru orau, sy\u2019n gallu cynllunio am ddyfodol tegach, fwy cyflawn, agored a mwy llewyrchus."}, {"text_idx": "#000002", "text": "Cefais fy ethol yn gadeirydd y GTB ar Coeliac yr wythnos hon."}, {"text_idx": "#000003", "text": "Cefais nifer o gyfarfodydd yr wythnos hon yn cynnwys cyfarfod a\u0302\u2019r RCN, M-SParc, Golwg 360 a chyfarfod efo HSBC i alw ar fanciau i ddod fyny efo syniadau megis hybs cymunedol i leoliadau sydd heb gangen neu a oedd yn arfer bod a\u0302 changen."}, {"text_idx": "#000005", "text": "Diwedd wythnos diwethaf, bues draw yn M-SParc i ymweld a\u0302\u2019u digwyddiau gyrru\u2019r dyfodol a oedd yn canolbwyntio ar sut oedd cerbydau a thrafnidiaeth gwyrdd yn datblygu. Roedd yn ddigwyddiad gwych ac yn gyfle i mi weld pob mathau o dechnoleg newydd sbon."}, {"text_idx": "#000007", "text": "Ar o\u0302l ysgrifennu at y Bwrdd Iechyd yn gynharach y mis hwn yn galw arnynt i fanylu ar ba gamau y byddant yn eu cymryd i fynd i\u2019r afael a\u0302\u2019r rhestrau aros helaeth, yn dilyn cyhoeddiad ganddynt y byddant yn ailddechrau llawdriniaethau dewisol. Derbyniais ymateb sy\u2019n manylu ar sut maent yn bwriadu mynd i\u2019r afael a\u0302\u2019r amseroedd aros ar draws y Bwrdd Iechyd."}, {"text_idx": "#000009", "text": "Cefais i a fy nhi\u0302m hyfforddiant gan Alzheimer\u2019s Cymru. Rydym felly yn gallu dweud ein bod yn parhau i fod yn di\u0302m Dementia gyfeillgar. Diolch yn fawr iddynt am yr hyfforddiant gwych."}, {"text_idx": "#000010", "text": "Roedd hi\u2019n braf iawn cael dal fyny ag etholwyr unwaith eto\u2019r wythnos hon i drafod materion sy\u2019n codi ynghlych y pandemig neu unrhyw fater arall."}, {"text_idx": "#000011", "text": "Recordiais fy mwletin wythnosol sy\u2019n cael ei ddarlledu ar Mo\u0302nFM yn wythnosol, bob nos Wener am 8yh \u2013 cofiwch diwnio mewn!"}, {"text_idx": "#000012", "text": "Fel bob wythnos, cynhaliais fy nghymhorthfa er mwyn rhoi\u2019r cyfle i bobl leisio\u2019u problemau neu bryderon ac i mi gynnig datrysiad neu gymorth iddynt."}, {"text_idx": "#000013", "text": "Gyda chymorth fy nhi\u0302m, atebais lawer o ebyst a galwadau ffo\u0302n nifer o etholwyr drwy gydol yr wythnos."}]